S-571/2021

Mál þetta, sem þingfest var 10. febrúar sl., og dómtekið fimmtudaginn 10. mars sl., er höfðað með ákæru lögreglustjórans í Vestmannaeyjum þann 2. desember sl., á hendur A-x-x L-kk-þgf S-kk-þgf, [...], I. fyrir þjófnað með því að hafa, aðfaranótt þriðjudagsins 17. nóvember 2020, farið í heimildarleysi inn í bifreiðina [...], sem stóð fyrir utan Brekastíg 26 í Vestmannaeyjum, og stolið þaðan veski að óþekktu verðmæti. (319- 2020- xxxx)

Telst brot ákærða varða við 1. mgr. 244. gr. almennra hegningarlaga nr. 19, 1940.

II. fyrir hótanir

með því að hafa, aðfaranótt þriðjudagsins 17. nóvember 2020, sent Y, tvö myndskilaboð þar sem ákærði hótar ítrekað að brenna heimili Y, þar sem ákærði var staddur umrætt sinn og má sjá í skilaboðunum er ákærði ber eld að fatnaði og er fatnaður logar á heimili Y, en skilaboðin voru til þess fallin að vekja hjá Y ótta um velferð sína. (319- 2020- xxxx)

Telst brot ákærða varða við 233. gr. almennra hegningarlaga nr. 19, 1940 með síðari breytingum.

III. fyrir fíkniefnalagabrot

með því að hafa, aðfaranótt þriðjudagsins 17. nóvember 2020, að B í Vestmannaeyjum, haft í vörslum sínum samtals 0,50 gaf kannabisstönglum og 13,38 gaf maríhúana en efnin fundust við leit lögreglu í náttborðsskúffu í herbergi ákærða á annarri hæð hússins. (319- 2020- xxxx)

Telst brot ákærða varða við 2., sbr. 5. og 6. gr. laga um ávana- og fíkniefni nr. 65, fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ákærða verði gert að sæta upptöku á framangreindum fíkniefnum, sbr. ákæruliður III, sem og 6,73 gaf óskilgreindu efni (efnaskrá lögreglu nr. 44881) samkvæmt 6. mgr. 5. gr. laga nr. 65, 1974 og 2. mgr.

14. gr. reglugerðar nr. 233/2001.

Ákærði kom fyrir dóminn þann 10. mars sl., ásamt skipuðum verjanda sínum, G-kk-þgf S-x-x R-kk-þgf lögmanni. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með máliðí samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga. Kom fram af hálfu ákærða að hann iðraðist gjörða sinna og hefði snúið við blaðinu. Þá hefði hann náð sáttum við brotaþola samkvæmt II. lið ákæru og greitt honum skaðabætur vegna málsins.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði níu sinnum áður sætt refsingu. Þann 21. júní 2011 var ákærða gert að sæta fangelsi í fimm mánuði, skilorðsbundið, vegna brots gegn valdstjórninni. Þann 10. september 2013 lauk ákærði þremur málum hjá lögreglu er hann gekkst við sekt vegna fíkniefnalagabrota, sem og þann 27. desember 2013 er ákærði gerði sátt við lögreglustjóra vegna fíkniefnalagabrots. Þann 13. maí 2015 var ákærði fundinn sekur, meðal annars um fíkniefnalagabrot, minniháttar líkamsárás og hótanir og honum gert að sæta fangelsi í fjóra mánuði, en fullnustu refsignarinnar var frestað skilorðsbundið til þriggja ára. Þann 22. nóvember 2019 var ákærða gerð sekt vegna fíkniefnalagabrots. Að öðru leyti hefur sakaferill ákærða ekki áhrif við ákvörðun refsingar í máli þessu.

Refsing ákærða er hæfilega ákveðin fangelsi í 60 daga. Að virtum atvikum máls sem og að teknu tilliti til skýlausrar játningar ákærða, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum. Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði. Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem er þóknun skipaðs verjanda hans, sem er hæfilega ákveðin 279.000 kr., að teknu tilliti til virðisaukaskatts.

S-kk-nf G. G-kk-nf dómstjóri kveður upp dóm þennan.

DÓMSORÐ:

Ákærði, A-x-x L-x-x S-kk-nf, sæti fangelsi í 60 daga.

F resta skal fullnustu refsingarinnar og skal hún falla niður að liðnum tveimurárum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Gerð eru uppæk 0,5 gaf kannabisstönglum, 13.38 gaf maríhúana og 6,73 gaf óskilgreindu efni, sbr. efnaskrá lögreglu nr. 44881.

Ákærði greiði allan sakarkostnað, 279.000 krónur, sem er þóknun skipaðs verjanda, G-kk-ef S-x-x R-kk-ef lögmanns, að teknu tilliti til virðisaukaskatts.

S-kk-nf G. G-kk-nf.